Varkalių I akmuo
54°41′17″š. pl. 24°23′28″r. ilg.﻿ / ﻿54.688113°š. pl. 24.390995°r. ilg.﻿ / 54.688113; 24.390995 Varkalių I akmuo – masyvus akmuo, saugomas geologinis gamtos paveldo objektas, esantis Varkalių kaime, Nemaitonių seniūnijoje, Kaišiadorių rajone. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231. Akmuo guli atvirame žemėjančiame lauke, už 1 km į vakarus nuo kelio  1824  Klėriškės–Varkalės–Ringailiai  (ties Varkalių gyvenviete), 350 m į šiaurės vakarus nuo Varkalių II ir III akmenų. Pasiekiamas važiuojant lauko keliais. Žemiau akmens, už 80 m praeina melioracijos griovys, įkalnėje prie kelio, už 120 m stovi negyvenama sodyba. Riedulys nepažymėtas, prigludęs prie šalia kerojančio krūmokšnio.